Oficiālais Vēstnesis L 072 , 15/03/1986 Lpp. 0040 - 0041

Speciālizdevums somu valodā: Nodaļa 3 Sējums 20 Lpp. 0156

Speciālizdevums zviedru valodā: Nodaļa 3 Sējums 20 Lpp. 0156



Komisijas Lēmums (1986. gada 13. februāris) par to Marokas uzņēmumu sarakstu, kam atļauts ievest svaigu gaļu Kopienā (86/65/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veterinārās un higiēnas ekspertīzes problēmām, no trešām valstīm ievedot liellopus un cūkas, kā arī svaigu gaļu [1], kurā jaunākie grozījumi izdarīti ar Direktīvu 83/91/EEK [2], un jo īpaši tās 4. panta 1. punktu un 18. panta 1. punktu, tā kā trešo valstu uzņēmumiem nav atļauts izvest uz Kopienu svaigu gaļu, ja vien tie neatbilst vispārējiem un īpašiem nosacījumiem, kas noteikti Direktīvā 72/462/EEK; tā kā pēc pirmās ekspertīzes neviens uzņēmums nav novērtēts kā apmierinošs, un saskaņā ar Komisijas Lēmumu 84/325/EEK [3] dalībvalstīm Kopienas līmenī ir aizliegts no Marokas uzņēmumiem ievest svaigu gaļu, kaut arī tām dalībvalstīm, kuru tiesību akti to pieļauj, ir atļauts septiņus mēnešus nepārtraukt esošās tirdzniecības plūsmas ar uzņēmumiem, kurus ieteikušas Marokas institūcijas; tā kā nākamā ekspertīze, kura veikta saskaņā ar Direktīvas 72/462/EEK 5. pantu, kā arī 3. panta 1. punktu Komisijas 1983. gada 8. aprīļa Lēmumā 83/196/EEK par pārbaudēm uz vietas, kas jāveic, no ārpus Kopienas valstīm ievedot liellopus un cūkas, un svaigu gaļu [4], rāda, ka vienā uzņēmumā higiēnas līmenis ir uzlabots un tādēļ šo uzņēmumu var uzskatīt par apmierinošu; tā kā tādos apstākļos šo uzņēmumu var iekļaut to uzņēmumu sarakstā, kam atļauts eksportēt uz Kopienu, un tādēļ jāatceļ Lēmums 84/325/EEK; tā kā svaigas gaļas importam no pielikumā ietvertā uzņēmuma joprojām piemēro citur paredzētos noteikumus un Līguma vispārīgos noteikumus; tā kā jo īpaši dažu kategoriju gaļas, piemēram, gaļas, kas satur tādas atliekvielas, kuras vēl nav ietvertas saskaņotajos Kopienas noteikumos, ievešanai no trešām valstīm un sūtījumam uz citām dalībvalstīm joprojām piemēro importētājas dalībvalsts veselības tiesību aktus, kā arī Līguma vispārīgos noteikumus; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo pielikumā iekļautajam Marokas uzņēmumam saskaņā ar minēto pielikumu ir atļauts ievest svaigu gaļu Kopienā. 2. Importam no pielikumā uzskaitītajiem uzņēmumiem joprojām piemēro citur paredzētos Kopienas veterināros noteikumus. 2. pants Dalībvalstīs aizliegts ievest svaigu gaļu no uzņēmumiem, kas nav iekļauti pielikumā. 3. pants Ar šo Lēmums 84/325/EEK ir atcelts. 4. pants Šo lēmumu piemēro no 1986. gada 16. februāra. 5. pants Šis lēmums ir adresēts dalībvalstīm. Briselē, 1986. gada 13. februārī Komisijas vārdā — priekšsēdētāja vietnieks Frans Andriessen [1] OV L 302, 31.12.1972., 28. lpp. [2] OV L 59, 5.3.1983., 34. lpp. [3] OV L 170, 29.6.1984., 78. lpp. [4] OV L 108, 26.4.1983., 18. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums | Adrese | NEPĀRNADŽU GAĻA | Lopkautuve | 1 | Abattoirs Municipaux | Settat | --------------------------------------------------